གངས་སྐྱིད་དང་གྷམ་རུ་སྟེང་འོག་གཉིས་སུ་འདུག་མཁན་མང་པོ་ཞིག་བོད་མིའི་སྒྲིག་འཛུགས་དང་སྨན་རྩིས་ཁང་།བོད་ཀྱི་དཔེ་མཛོད་ཁང་བཅས་ཀྱི་ལས་བྱེད་དང་སློབ་ཕྲུག་ཆགས་ཡོད་སྟབས།བོད་མིའི་སྒྲིག་འཛུགས་ནང་སྲིད་ས་ཁང་འགན་འཛིན་དངོས་གྲུབ་འོད་ཟེར་ལགས་ལ་བོད་མིའི་སྒྲིག་འཛུགས་ཀྱི་ལས་ཤག་སྐོར་སྐད་ཆ་དྲིས་པ་ལྟར་ན།ད་ལྟའི་ཆར་བོད་མིའི་སྒྲིག་འཛུགས་ནང་ལས་ཤག་ཐོབ་འོས་པའི་ལས་བྱེད་ཁྱོན་༣༥༧དང་ལས་ཤག་ཐོབ་ཡོད་པ༡༩༦།ཁང་དོད་ཐོབ་མཁན་༡༥༦ཡོད་པ་དང་།ཡང་ལས་ཤག་ཐོབ་ཡོད་ཀྱང་འདོད་བློ་མ་ཁེངས་པར་ལོ་གཅིག་ལ་ཁང་དོད་མེད་པར་སྒུག་མཁན་ལས་བྱེད་༥ཙམ་ཡོད།ཁང་དོད་ཞུ་མཁན་ཁྱིམ་ཐབ་ཅན་ལ་ཟླ་རེར་སྒོར་༤༠༠༠དང་མི་རྐྱང་ལ་སྒོར་༣༥༠༠།རང་ཁྱིམ་དྷ་སར་ཡོད་མཁན་ལ་ཟླ་རེར་སྒོར་༩༠༠གནང་གི་ཡོད་འདུག